CELEX: 62007TN0118
Language: el
Date: 2007-04-16 00:00:00
Title: Υπόθεση T-118/07: Προσφυγή της 16ης Απριλίου 2007 — P.P.TV κατά ΓΕΕΑ — Rentrak (PPT) κατά ΓΕΕΑ

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/24
            
         Προσφυγή της 16ης Απριλίου 2007 — P.P.TV κατά ΓΕΕΑ — Rentrak (PPT) κατά ΓΕΕΑ
   (Υπόθεση T-118/07)
   (2007/C 155/49)
   Γλώσσα του δικογράφου της προσφυγής: η πορτογαλική
   Διάδικοι
   
      Προσφεύγουσα: P.P.TV — Publicidade de Portugal e Televisão, S.A. (Lisboa) (εκπρόσωποι: I. de Carvalho Simões και J. Conceição Pimenta, abogados)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: RENTRAK Corp.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση R 1040/2005-1, που εκδόθηκε στις 7 Φεβρουαρίου 2007 από το πρώτο τμήμα προσφυγών του Γραφείου Εναρμόνισης στο πλαίσιο της Εσωτερικής Αγοράς (σχετική υπόθεση: απόφαση 2254/2005, της 27ης Ιουνίου 2005, του τμήματος ανακοπών του Γραφείου Εναρμόνισης στο πλαίσιο της Εσωτερικής Αγοράς).
            
         
               —
            
            
               Να διατάξει, συνακολούθως, το Γραφείο Εναρμόνισης στο πλαίσιο της Εσωτερικής Αγοράς να απορρίψει την αίτηση καταχωρίσεως του κοινοτικού σήματος 1 758 382, όσον αφορά το σύνολο των απαριθμούμενων σε αυτήν υπηρεσιών.
            
         
               —
            
            
               Να καταδικάσει την παρεμβαίνουσα στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: RENTRAK Corp.
   
      Σήμα προς καταχώριση: Λεκτικό σήμα PPT [υπηρεσίες διανομής βιντεοκασετών στη βάση μερισμού εσόδων ή αμοιβής χρήσης· εκμίσθωση βιντεοταινιών και ψηφιακών δίσκων πολλαπλών εφαρμογών (DVD)· εκμίσθωση συσκευών εγγραφής μαγνητοσκοπημένης εικόνας και συσκευές αναπαραγωγής ψηφιακών δίσκων πολλαπλών εφαρμογών (DVD)· διανομή βιντεοταινιών· εκμίσθωση βιντεοταινιών, ψηφιακών δίσκων πολλαπλών εφαρμογών (DVD), συσκευών εγγραφής μαγνητοσκοπημένης εικόνας και συσκευών αναπαραγωγής ψηφιακών δίσκων πολλαπλών εφαρμογών (DVD) επί γραμμής μέσω παγκόσμιου ηλεκτρονικού δικτύου· κλάση 41).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Εθνικό πορτογαλικό σήμα 330.375, χαρακτηριζόμενο από την παρουσία του λεκτικού στοιχείου «PPTV» (υπηρεσίες εκπαιδεύσεως, επιμορφώσεως (επαγγελματικής καταρτίσεως) και ψυχαγωγίας και αθλητικές και πολιτιστικές δραστηριότητες· κλάση 41).
   
      Απόφαση του τμήματος ανακοπών: Δέχεται την ανακοπή και απορρίπτει την αίτηση καταχωρίσεως του κοινοτικού σήματος του οποίου ζητείται η καταχώριση.
   
      Απόφαση του τμήματος προσφυγών: Ακυρώνει την απόφαση του τμήματος ανακοπών και απορρίπτει την ανακοπή.
   Λόγοι ακυρώσεως:
   Ομοιότητα των υπηρεσιών: Η ερμηνεία εκ μέρους του τμήματος προσφυγών ότι οι υπηρεσίες που συνδέονται με το επίδικο σήμα, καθόσον αφορούν την απλή διανομή, δεν προορίζονται για τους ίδιους καταναλωτές, και, ως εκ τούτου, δεν συνδέονται με τις υπηρεσίες που παρέχει η προσφεύγουσα, είναι υπερβολικά στενή.
   Γραφική ομοιότητα και κίνδυνος συγχύσεως: Τα τρία πρώτα γράμματα και των δύο σημείων είναι ακριβώς τα ίδια. Κανένα από τα δύο σήματα δεν έχει άμεσο νόημα για τον Πορτογάλο καταναλωτή· επομένως, θα γίνουν αντιληπτά ως σημεία επινοημένα και, ως εκ τούτου, πρωτότυπα.
   Ο κίνδυνος συγχύσεως περιέχει τον κίνδυνο συνδέσεως.
   Ακόμη και αν οι Πορτογάλοι καταναλωτές κατορθώσουν να διακρίνουν τα σήματα, δεν αποκλείεται το ενδεχόμενο να τους αποδώσουν την ίδια προέλευση ή να σκεφθούν ότι υπάρχουν εμπορικές, οικονομικές ή οργανωτικές σχέσεις μεταξύ των δικαιούχων εταιριών, γεγονός που μπορεί να προκαλέσει κατάσταση αθέμιτου ανταγωνισμού, ακόμη και αν δεν είναι αυτή η πρόθεση της αιτούσας την καταχώριση του επίδικου σήματος.